Bavaria
Bavaria (Theodisce Bayern), seu rite Res publica libera Bavariae (Theodisce Freistaat Bayern), est civitas  mediterranea (i. e.sine litoribus maritimis) in Europa, una e sedecim terris foederalibus Germaniae, quae meridiem et occidentem nationis regionem complet. Quia area est 70 550.19 chiliometra quadrata, Bavaria est maxima civitas Germana, quintam fere partem totius areae terrestris nationis complens. Incolarum tredecim milliones in Bavaria habitant, qua pro causa Bavaria est secunda a maxima civitate Germana, post Rhenaniam Septentrionalem et Vestfaliam. Principales urbes sunt  Monacum (caput, maxima urbs, et tertia a maxima urbe in Germania), Norimberga, et Augusta Vindelicorum.

Peregrinatores ex variis civitatibus Bavariam visitant ad montes, oppida, monumenta, aedificia videnda. Primus minister est Marcus Söder.

Historia 
Nomen Bavaria originem ducit e gente Germanica, cuius homines Baiuvarii appellantur. Illi inter migrationem gentium de oriente in fines qui olim fuerunt Raetia et Noricum, provinciae imperii Romani, migraverunt. Ibi anno 565 civitatem suam creaverunt, cuius caput erat dux. Sub Merovingis haec res publica fuit pars imperii Francorum. Anno 780, Carolus Magnus Tassilonem III, ducem Baiuvariorum vicit; quod fuit finis civitatis Baiuvariorum.

Post perniciem Carolingorum in Bavaria iterum duces regebant. Ex anno 1070 sub Welfis potestas ducum Bavaricorum iterum crescit. Certamen inter Welfos et Staufos anno 1180 victoria Friderici I Barbarossae super Henricum Leonem finitum est. Nunc regio orientalis Austria (Ostmark) secata est, et tempus ducum minorum finitum est.

Primo bello mundano finito Curtius Eisner mediis in rebus novis agendis die 8 Novembris 1918 Monaci declaravit Bavariam rem publicam liberam esse. Tunc ergo temporis regum de domo Wittelsbach regimen rerum abrogatum est.

Administratio 
Bavaria est res publica libera, divisa in provincias septem: Bavariam Superiorem et Inferiorem; Palatinatum superiorem; Franconiam Superiorem, Mediam, et Inferiorem; et Suebiam.

Provinciae terrae 
Provinciae terrae Bavariae cum nota magistratus communali et compendiariis litteris Administerii Bavarici Rerum Interiorum haec sunt:

Geographia

Urbes 

 Augusta Vindelicorum
 Auripolis
 Coburgus
 Monachium
 Norimberga
 Ratisbona
 Batavia Bavariae
 Herbipolis
 Landishuta
 Pons Aeni

Flumina et lacus 

 Aenus
 Alzus
 Danuvius
 Ilissa
 Isara
 Moenus
 Lacus Bodamicus
 Lacus Bedaius

Montes 
 Spessartus mons

Homines notabiles 
 Albertus Durerus, pictor
 Elisabetha Austro-Hungarica imperatrix
 Benedictus XVI papa
 Henricus II (imperator)
 Ludovicus II rex
 Franciscus Iosephus Strauß primus minister

 Bavarii
 Franconia
 Regnum Bavariae
 Suebi
 301 Bavaria

Notae

Bibliographia 
 Beer, Michael. 2008. Bayerns Boom im Bauernland: Landesplanung und Strukturwandel der bayerischen Wirtschaft im ländlichen Raum von 1945 bis 1975. Morrisville: Lulu. ISBN 9781409205807.
 Bogner, Franciscus X. 2009. Bayern aus der Luft. Herbipolii: Stürtz. ISBN 9783800340149.
 Hartmann, Peter Claus Hartmann. 2004. Bayerns Weg in die Gegenwart: Vom Stammesherzogtum zum Freistaat heute. Ed. secunda. Regensburgi: Verlag Friedrich Pustet. ISBN 3791718754.
 Huber, Geraldus. 2010. Kleine Geschichte Niederbayerns. Ed. secunda. Ratisbonae: Verlag Friedrich Pustet. ISBN 9783791720487.
 Koller, Fritz, et Hermannus Rumschöttel. 2006. Bayern und Salzburg im 19. und 20. Jahrhundert, vom Salzachkreis zur Euregio. Monaci: Samson. ISBN 3921635985.
 Spindler, Maximilianus, et Gertrudis Diepolder, eds. 1969. Bayerischer Geschichtsatlas. Monaci: Bayerischer Schulbuch Verlag.
 Wittmann, Martinus. 2014. Total alles über Bayern / The Complete Bavaria. Vindobonae et Bauzani: Folio Verlag. ISBN 9783852566467.

Nexus externi 
 Bibliographia Bavariana, opac.bayerische-bibliographie.de]
 Brevis Bavariae geographia: quam in usum studiosae literarum iuventutis Latine scripsit atque edidit Laurentius Gerhard. Wirceburgi 1844.